CELEX: 62016TN0131
Language: da
Date: 2016-03-22 00:00:00
Title: Sag T-131/16: Sag anlagt den 22. marts 2016 — Belgien mod Kommissionen

30.5.2016   
            
            
               DA
            
            
               Den Europæiske Unions Tidende
            
            
               C 191/36
            
         Sag anlagt den 22. marts 2016 — Belgien mod Kommissionen
   (Sag T-131/16)
   (2016/C 191/48)
   Processprog: engelsk
   
      Parter
   
   
      Sagsøger: Kongeriget Belgien (ved C. Pochet og J. Halleux, som befuldmægtigede, bistået af advokaterne M. Segura Catalán og M. Clayton)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               De annullationsanbringender, der er fremsat i stævningen, antages til realitetsbehandling, og der gives sagsøgeren medhold.
            
         
               —
            
            
               Kommissionens afgørelse af 11. januar 2016 om skattefritagelse for overskydende fortjeneste, statsstøtteordning SA.37667 (2015/C) (ex 2015/NN), som Kongeriget Belgien har indført, annulleres, for så vidt som statsstøtteforanstaltningerne ikke klart anføres, skatteordningen for overskydende fortjeneste kvalificeres som en støtteordning, og denne anses for at være statsstøtte, der er uforenelig med det indre marked som omhandlet i artikel 107 TEUF.
            
         
               —
            
            
               Subsidiært annulleres den anfægtede afgørelses artikel 1 og 2, for så vidt som de anser skatteordningen for overskydende fortjeneste for statsstøtte, der er uforenelig med det indre marked og i strid med de almindelige EU-retlige principper pålægger tilbagesøgning af den angivelige statsstøtte fra de koncerner, som de begunstigede tilhører.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat fem anbringender.
   
               1.
            
            
               Første anbringende om tilsidesættelse af artikel 2, stk. 6, TEUF, artikel 5, stk. 1 og 2, TEU, idet statsstøttereglerne bruges til ensidigt at afgrænse den belgiske stats beskatningskompetence.
            
         
               2.
            
            
               Andet anbringende om en retlig fejl og et åbenbart urigtig skøn ved identificeringen af den angivelige statsstøtteforanstaltning og ved kvalificeringen heraf som en støtteordning, hvortil ikke kræves yderligere gennemførelsesforanstaltninger som omhandlet i artikel 1, litra d), i forordning nr. 2015/1589 og artikel 107 TEUF.
            
         
               3.
            
            
               Tredje anbringende om en tilsidesættelse af artikel 107 TEUF, idet skatteordningen for overskydende fortjeneste anses for en statsstøtteforanstaltning. Kommissionen har hverken godtgjort, at ordningen involverer statslige midler, eller at der foreligger en fordel, og den har foretaget en urigtig vurdering af selektiviteten og af fordrejningen af konkurrencen.
            
         
               4.
            
            
               Fjerde anbringende om et åbenbart urigtig skøn vedrørende identificeringen af modtagerne af den angivelige støtte som ikke alene værende de belgiske enheder, der er skattepligtige I Belgien, men ligeledes de multinationale koncerner, som de tilhører.
            
         
               5.
            
            
               Femte anbringende, som fremsættes subsidiært, om en tilsidesættelse af det generelle legalitetsprincip og artikel 16, stk. 1, i Rådets forordning (EU) nr. 2015/1589 af 13. juli 2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (1), idet tilbagebetaling kan kræves fra de multinationale koncerner, hvortil hører de belgiske enheder, der har modtaget en afgørelse.
            
         
      (1)  Rådets forordning (EU) 2015/1589 af 13.7.2015 om fastlæggelse af regler for anvendelsen af artikel 108 i traktaten om Den Europæiske Unions funktionsmåde (EUT L 248, s. 9).